గ్లెన్ ఫిలిప్స్

గ్లెన్ డొమినిక్ ఫిలిప్స్ (జననం 1996 డిసెంబరు 6) న్యూజిలాండ్ క్రికెట్ ఆటగాడు. దక్షిణాఫ్రికాలో జన్మించాడు. దేశీయంగా ఒటాగో తరపున ఆడతాడు. అతను 2017 ఫిబ్రవరిలో న్యూజిలాండ్ తరపున అంతర్జాతీయ రంగప్రవేశం చేసాడు  2015 డిసెంబరులో, అతను 2016 అండర్-19 క్రికెట్ ప్రపంచ కప్ కోసం న్యూజిలాండ్ జట్టులో ఎంపికయ్యాడు.  2017 డిసెంబరులో, అతని తమ్ముడు డేల్ 2018 అండర్-19 క్రికెట్ ప్రపంచ కప్ కోసం న్యూజిలాండ్ జట్టులో ఎంపికయ్యాడు.

దేశీయ, ఫ్రాంచైజీ కెరీర్ 
ఫిలిప్స్ దక్షిణాఫ్రికాలో జన్మించాడు. ఐదేళ్ల వయసులో న్యూజిలాండ్‌ వెళ్లాడు.  అతను సేక్రేడ్ హార్ట్ కాలేజీలో చదువుకున్నాడు.  2015 జనవరి 24న ఫోర్డ్ ట్రోఫీలో తన లిస్టు A రంగప్రవేశం చేసాడు. 

ఫిలిప్స్ తన ట్వంటీ20 రంగప్రవేశం, 2016 డిసెంబరు 4 న, 2016–17 సూపర్ స్మాష్‌లో ఒటాగో వోల్ట్స్‌తో ఆడాడు. బ్యాటింగ్ ప్రారంభించి 32 బంతుల్లో 55 పరుగులు చేశాడు.  369 పరుగులతో సూపర్ స్మాష్‌లో అత్యధిక పరుగులు చేసిన ఆటగాడిగా నిలిచాడు. సెంట్రల్ డిస్ట్రిక్ట్స్‌తో జరిగిన చివరి రెగ్యులర్ సీజన్ మ్యాచ్‌లో అతను తన మొదటి సెంచరీ (116 నాటౌట్ ) సాధించాడు. స్టాగ్స్ డక్‌వర్త్ లూయిస్ ద్వారా గెలిచింది. అతను హమీష్ మార్షల్ తర్వాత ఆట యొక్క మూడు రూపాల్లో సెంచరీలు సాధించిన రెండవ దేశీయ ఆటగాడు అయ్యాడు, ఫిలిప్స్ ఒకే దేశీయ సీజన్‌లో అలా చేసిన మొదటి వ్యక్తి.   

అతను 2017 మార్చి 6నక్వ్, 2016–17 ప్లంకెట్ షీల్డ్ సీజన్‌లో కాంటర్‌బరీకి వ్యతిరేకంగా ఫస్ట్-క్లాస్ రంగప్రవేశం చేశాడు.  2018 జూన్లో, అతనికి 2018–19 సీజన్ కోసం ఆక్లాండ్‌తో ఒప్పందం లభించింది. 

2018 కరేబియన్ ప్రీమియర్ లీగ్‌కు ముందు, అతను టోర్నమెంటులో గమనించాల్సిన ఐదుగురు ఆటగాళ్లలో ఒకడిగా ఎంపికయ్యాడు.  2020 జూన్లో, అతనికి 2020–21 దేశవాళీ క్రికెట్ సీజన్‌కు ముందు ఆక్లాండ్ కాంట్రాక్ట్ ఇచ్చింది.   2020 జూలైలో, అతను 2020 కరీబియన్ ప్రీమియర్ లీగ్ కోసం జమైకా తల్లావాస్ జట్టులో చోటు దక్కించుకున్నాడు.   2021లో ది హండ్రెడ్ ప్రారంభ సీజన్‌లో వెల్ష్ ఫైర్ కోసం ఆడాడు.  2021 ఆగష్టులో, 2021 కరేబియన్ ప్రీమియర్ లీగ్ కోసం బార్బడోస్ రాయల్స్ జట్టులో ఎంపికయ్యాడు. 

2022 ఫిబ్రవరిలో, 2022 ఇండియన్ ప్రీమియర్ లీగ్ టోర్నమెంటు కోసం వేలంలో సన్‌రైజర్స్ హైదరాబాద్ అతన్ని కొనుగోలు చేసింది.  2022 ఏప్రిల్లో, ఇంగ్లండ్‌లో జరిగే 2022 T20 బ్లాస్టు కోసం ఫిలిప్స్‌ని గ్లౌసెస్టర్‌షైర్ మళ్లీ సంతకం చేసింది.  2022 ఏప్రిల్లో, న్యూజిలాండ్‌లో 2022–23 దేశీయ సీజన్ కోసం ఒటాగో తరపున ఆడేందుకు ఫిలిప్స్ సంతకం చేశాడు.  అతను ఒటాగోలో తమ్ముడు డేల్‌తో చేరాడు. కోచ్ డియోన్ ఇబ్రహీం ఆధ్వర్యంలో నిజమైన ఆల్ రౌండర్ కావాలనే తన కోరికను చెప్పాడు. 2022 మేలో సెంట్రల్ న్యూజిలాండ్ క్రికెట్ కాంట్రాక్టును పొందాడు.

అంతర్జాతీయ కెరీర్ 
2017 ఫిబ్రవరిలో, మార్టిన్ గప్టిల్ గాయం కారణంగా అవుట్ అయిన తర్వాత, దక్షిణాఫ్రికాతో జరిగిన వారి సిరీస్ కోసం న్యూజిలాండ్ యొక్క ట్వంటీ 20 ఇంటర్నేషనల్ (T20I) జట్టులో చేర్చబడ్డాడు.  అతను 2017 ఫిబ్రవరి 17న ఆక్లాండ్‌లోని ఈడెన్ పార్క్‌లో దక్షిణాఫ్రికాపై న్యూజిలాండ్ తరపున తన తొలి T20I మ్యాచ్ ఆడాడు 

2017 అక్టోబరులో, అతను భారత్‌తో జరిగే సిరీస్ కోసం న్యూజిలాండ్ వన్డే ఇంటర్నేషనల్ (వన్‌డే) జట్టులో ఎంపికయ్యాడు. అయితే ఆ సిరీస్‌లో ఆడలేదు.  2019 డిసెంబరులో, కేన్ విలియమ్సన్, హెన్రీ నికోల్స్‌లు ఫ్లూ లాంటి లక్షణాలతో బాధపడుతున్నపుడు ఫిలిప్స్, ఆస్ట్రేలియాతో జరిగిన మూడవ మ్యాచ్ కోసం న్యూజిలాండ్ యొక్క టెస్టు జట్టులో చేరాడు.  2020 జనవరి 3న ఆస్ట్రేలియాతో జరిగిన మ్యాచ్‌లో న్యూజిలాండ్ తరపున తన రంగప్రవేశం చేశాడు 

2020 నవంబరు 29న, వెస్టిండీస్‌తో జరిగిన రెండవ మ్యాచ్‌లో, ఫిలిప్స్ T20I క్రికెట్‌లో తన మొదటి సెంచరీ సాధించాడు.  టీ20 మ్యాచ్‌లో 46 బంతుల్లో న్యూజిలాండ్ బ్యాట్స్‌మెన్ చేసిన ఫాస్టెస్టు సెంచరీ కూడా ఇది. 

2021 మేలో, 2021–22 సీజన్‌కు ముందు న్యూజిలాండ్ క్రికెట్ ద్వారా ఫిలిప్స్ తన మొదటి సెంట్రల్ కాంట్రాక్టు పొందాడు.  2021 ఆగస్టులో, ఫిలిప్స్ 2021 ICC పురుషుల T20 ప్రపంచ కప్ కోసం న్యూజిలాండ్ జట్టులో ఎంపికయ్యాడు. 

2022 జూన్లో, ఫిలిప్స్ ఐర్లాండ్, స్కాట్లాండ్ పర్యటనల కోసం న్యూజిలాండ్ వన్‌డే స్క్వాడ్‌లలో ఎంపికయ్యాడు.  అతను 2022 జూలై 10న న్యూజిలాండ్ తరపున ఐర్లాండ్‌పై తన వన్‌డే రంగప్రవేశం చేసాడు.  2022 అక్టోబరు 29న, ఆస్ట్రేలియాలో జరిగిన 2022 T20 ప్రపంచకప్‌లో శ్రీలంకపై ఫిలిప్స్ తన రెండవ T20 సెంచరీని సాధించాడు.

మూలాలు 

వికెట్ కీపర్లు
జీవిస్తున్న ప్రజలు
1996 జననాలు
న్యూజీలాండ్ క్రికెట్ క్రీడాకారులు